**Ahojte Ježkovci !**

Máme tu už máj.

Máj je tretí jarný mesiac, v ktorom si ideme spomenúť na niekoho, kto je pre vás veľmi dôležitý. Kto to bude? Hádaj......?

*Zahádam Vám hádanku.*

*Chcete, môžem začať?*

*Čie ruky Vás držali,*

*keď si začal kráčať?*

*Čie ruky Vás kŕmili, podržali sladkosť,*

*tešili sa a prežívali radosť?*

*Uhádli ste? Určite!*

*Každý z vás už pozná,*

*ruky, ktoré ochránia,*

*neboja sa ohňa.*

*V nedeľu do tých rúk jediných, podarujte kvety,*

*každý lupienok povie*

***ĎAKUJEM TI MAMI!***



 Vaše maminky budú mať sviatok a preto sa v činnostiach budeme venovať práve im.

Najskôr sa pre ňu naučte básničku (3 ročné deti):

***Hovoria to deti, tato,***

***naša mama to je zlato.***

***Dokáže čo veru nik,***

***je najväčší kúzelník.***

* (4 ročné deti):

***Mama, mamka, mamička,***

***dám ti pusu na líčka.***

***Ukáž ešte noštek,***

***dám ti naňho božtek.***

***Do uška ti šepnem tiež,***

***že ma veľmi ľúbiť smieš.***

***Žmurkni na mňa očkom hneď,***

***krajší bude zrazu svet.***

Zaspievajte jej pesničku, ktorú sme si spievali spolu v škôlke:

***,,Moja mamka niečo má.“***